Dverglavspinner er lys gul-brun eller grå-brun. Vingene er brede og mer avrundet enn hos de andre lavspinnerne. Den har flere mørke, litt utydelige små flekker på hver framvinge. Bakvingene har en flekk hver (diskalflekk). Langs randen av vingene finnes punktrader. Vingene holdes taklagt bak på kroppen i hvile. Vingespennet er mellom 15 og  21 millimeter. Brystet og bakkroppen er lyst brun-grå. Hunnene kropp er kraftig og bredest bakerst, omtrent dobbelt så bred som brystet.